**OPĆENITO O STUDIJSKOM PROGRAMU**

**Naziv studijskoga programa**

„Vođenje i upravljanje odgojno-obrazovnim ustanovama“.

**Nositelj studijskoga programa**

Sveučilište Josipa Jurja Strossmayera u Osijeku

Trg Svetog Trojstva 3

31000 Osijek

[www.unios.hr](http://www.unios.hr)

Sveučilište Josipa Jurja Strossmayera u Osijeku

Fakultet za odgojne i obrazovne znanosti

Cara Hadrijana 10

31000 Osijek

https://www.foozos.hr

**Tip studijskog programa:** Sveučilišni studijski program.

**Razina studijskog programa**: Poslijediplomski specijalistički studij.

**Znanstveno ili umjetničko područje:** Interdisciplinarno područje znanosti (8)

**Znanstveno ili umjetničko polje:** Obrazovne znanosti (8.05).

**Znanstvena ili umjetnička grana:** Pedagoške discipline, psihologija odgoja i obrazovanja, ekonomika obrazovanja.

**Ukupan broj ECTS bodova potreban za završetak studija: 90 ECTS**

**Akademski naziv koji se stječe završetkom studija**

Završetkom poslijediplomskog specijalističkog studija „Vođenje i upravljanje odgojno-obrazovnim ustanovama“ stječe se akademski stupanj ***sveučilišni specijalist/specijalistica vođenja i upravljanja odgojno-obrazovnom ustanovom***.

**Struktura studija, ritam studiranja te uvjeti za upis studenata u sljedeći semestar ili trimestar i uvjeti za upis pojedinog predmeta ili skupine predmeta**

Studij je strukturiran kao jedno i pol godišnji sveučilišni specijalistički studij koji će se realizirati kroz tri semestra. U prva dva semestra, polaznici će pohađati nastavu, a tijekom trećega semestra imati će konzultativno-mentorski rad s odabranim mentorom.

Visokoškolski kurikulum sastavljen je od šest (6) obveznih i sedam (7) izbornih kolegija. Student je obvezan položiti sve (6) obvezne kolegije (36 ECTS) i šest (6) izbornih kolegija (prema osobnome odabiru) (24 ECTS-a) te izraditi i obraniti završni rad (u daljnjem tekstu: poslijediplomski specijalistički rad) (30 ECTS-a), što čini obrazovni standard za stjecanje sveučilišne specijalističke kvalifikacije od 90 ECTS bodova. Navedeni izbor kolegija u ponudi može biti povećan.

Na prvoj se godini svakom studentu dogovorno imenuje mentor koji ga prati tijekom studija. Mentor može biti jedan od sveučilišnih nastavnika koji sudjeluju u izvođenju redovnih i/ili izbornih kolegija na Poslijediplomskom sveučilišnom specijalističkom studiju „Vođenje i upravljanje odgojno-obrazovnim ustanovama“. Zadatak mentora je praćenje i usmjeravanje akademskog napretka polaznika kroz pomoć u odabiru izbornih kolegija i drugih sadržaja poslijediplomskog specijalističkog studija. Mentor studija ujedno je i mentor za izradu specijalističkog rada.

Tijekom tri semestra student mora steći ukupno 90 ECTS bodova.

Za upis u 3 semestar student mora: ostvariti najmanje 40 ECTS s obvezom položenih ispita svih obveznih i dva izborna predmeta.

Student može pristupiti obrani završnog specijalističkog rada nakon što je ispunio sve studentske obveze i položio sve ispite. Pravilnikom o poslijediplomskim studijima i Pravilnikom o studijima i studiranju na Sveučilištu Josipa Jurja Strossmayera u Osijeku posebno su uređena ostala pitanja vezana za poslijediplomski specijalistički studij.

Raspodjela ECTS bodova slijedi načela usuglašavanja visokoškolskog obrazovanja unutar Europskog prostora visokog obrazovanja, u skladu sa Standardima i smjernicama osiguranja kvalitete Europskog prostora visokog obrazovanja.

Student može pristupiti završnom ispitu (obrani završnog specijalističkog rada) nakon što je ispunio sve studentske obaveze i položio sve ispite propisane programom.

**Popis obveznih predmeta s brojem sati nastave potrebnih za njihovu izvedbu i brojem ECTS bodova**

(Tablica 1 i Tablica 2)

Tablica 1. Popis obveznih predmeta s brojem nastavnih sati potrebnih za njihovu izvedbu i brojem ECTS bodova

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| OBAVEZNI PREDMETI | | | | | | | | |
| Predmet | Nositelj | godina | semestar | P | S | V | ECTS | Obvezni/  izborni |
| Menadžment ljudskih resursa | prof. dr. sc. Željko Požega  dr. sc. Mira Majstorović | 1. | zimski  (I.semestar) | 30 | 30 |  | 6 | obvezni |
| Marketing u obrazovanju | izv. prof. dr. sc. Marija Ham  doc. dr. sc. Zvjezdana Penava Brekalo | 1. | ljetni  (II.semestar) | 30 | 30 |  | 6 | obvezni |
| Pedagoško vođenje odgojno-obrazovne ustanove | doc. dr. sc. Rahaela Varga | 1. | zimski  (I.semestar) | 30 | 30 |  | 6 | obvezni |
| Upravljanje kvalitetom odgojno-obrazovne ustanove | doc. dr. sc. Snježana Dubovicki | 1. | ljetni  (II.semestar) | 30 | 30 |  | 6 | obvezni |
| Kultura odgojno-obrazovne ustanove | prof. dr. sc. Anđelka Peko, red. prof.  doc. dr. sc. Snježana Dubovicki  doc. dr. sc. Rahaela Varga | 1. | ljetni  (II.semestar) | 30 | 30 |  | 6 | obvezni |
| Inkluzivni odgoj i obrazovanje | doc. dr. sc. Ivana Sekol | 1. | zimski  (I.semestar) | 30 | 30 |  | 6 | obvezni |

Tablica 2. Popis izbornih predmeta s brojem nastavnih sati potrebnih za njihovu izvedbu i brojem ECTS bodova

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| IZBORNI PREDMETI | | | | | | | | |
| Predmet | Nositelj | godina | semestar | P | S | V | ECTS | Obvezni/  izborni |
| Odnosi s javnošću i poslovna komunikacija | prof. dr. sc. Damir Matanović, red. prof.  izv. prof. dr. sc. Emina Berbić Kolar | 1. | zimski  (I.semestar) | 30 | 15 |  | 4 | izborni |
| Upravljanje projektima | Dragan Jelić, univ.spec.oec  Dušanka Mišćević, mag.oec. | 1. | zimski  (I.semestar) | 30 | 15 |  | 4 | izborni |
| Pedagoško obrazovanje za suradnju s roditeljima i zajednicom | prof. dr. sc. Vesnica Mlinarević, red. prof.  doc. dr. sc. Maja Brust Nemet | 1. | zimski  (I.semestar) | 30 | 15 |  | 4 | izborni |
| Motivacija u radnom okruženju | izv. prof. dr. sc. Tena Velki | 1. | ljetni  (II.semestar) | 30 | 15 |  | 4 | izborni |
| Ravnatelj u hrvatskom sustavu odgoja i obrazovanja | prof. dr. sc. Dijana Vican, red. prof.  Vesna Vrbošić, prof. | 1. | ljetni  (II.semestar) | 30 | 15 |  | 4 | izborni |
| Suvremeni pristupi kompetencijama odgojno-obrazovnih djelatnika | prof. dr. sc. Vesnica Mlinarević, red. prof.  doc. dr. sc. Snježana Dubovicki | 1. | ljetni  (II.semestar) | 30 | 15 |  | 4 | izborni |
| Psihologija samoreguliranog učenja i poučavanja | doc. dr. sc. Lara Cakić | 1. | ljetni  (II.semestar) | 30 | 15 |  | 4 | izborni |